CREACIÓN E COMPOSICIÓN DAS COMISIÓNS INFORMATIVAS PERMANENTES
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 29/07/2019)

O Pleno da Corporación Municipal de Ponteareas, na sesión extraordinaria levada a cabo o día 4 de xullo de 2019, adoptou, entre outros, os seguintes acordos: “De acordo co disposto no artigo 38 do Real Decreto 2568/1986, de 28 de novembro polo que se aproba o regulamento de organización, funcionamento e réxime xurídico das Entidades Locais, corresponde ao Pleno da Corporación Municipal a constitución das comisións informativas municipais. Visto o informe do secretario municipal e a necesidade da súa creación. PROPOÑO ao Pleno da Corporación Municipal a adopción dos seguintes acordos: PRIMEIRO: Crear as seguintes Comisión Informativas Permanentes: SEGUNDO: A Comisión informativa de Contas e Facenda asumirá as competencias que o artigo 116 da Lei 7/1985, de 2 de abril, reguladora das Bases de réxime Local, en concordancia co artigo 193 da Lei 39/1988, de 8 de decembro, reguladora das Facendas Locais, atribúe á Comisión especial de Contas, constituíndose a estes efectos para as citadas funcións, como Comisión especial de Contas TERCEIRO: O número de membros de cada Comisión Informativa será de 7, incluído o Alcalde, que é o presidente nato en todas elas, sen prexuízo da delegación que poida facer en calquera membro da Corporación, a proposta da propia Comisión, trala correspondente elección efectuada no seu seo. Para gardar a proporcionalidade existente entre os distintos grupos políticos da Corporación, o número de membros que en cada Comisión corresponden a cada Grupo Político será o seguinte: BNG: 3 membros PP: 2 membros PSOE: 1 membro ACIP: 1 membro A adscrición concreta a cada comisión, dos membros da Corporación que deban formar parte da mesma (titular e suplente), realizarase mediante escrito do portavoz de cada grupo dirixido ao Alcalde, do que se dará conta ao Pleno. O réxime de funcionamento será o regulado nos artigos 134 e seguintes do Real Decreto 2568/1986. CUARTO: As comisións informativas celebraran as sesións ordinarias mensualmente (excepto agosto), antes da celebración das sesións ordinarias do Pleno, nos días e horas que o Alcalde-Presidente estableza, sempre e cando existan asuntos da súa competencia. QUINTO: Publicar os presentes acordos no Boletín Oficial da Provincia, no taboleiro municipal e no Portal de Transparencia do Concello.” RECURSOS. Contra a presente resolución, que pon fin á vía administrativa, os interesados poderán interpoñer recurso de reposición potestativo ante o órgano que o ditou, no prazo dun mes, a contar do día seguinte ao de publicación deste anuncio, ou ben interpoñer recurso contencioso-administrativo no prazo de dos meses contados a partir do día seguinte ao da publicación deste anuncio no Boletín Oficial da Provincia, ante o Xulgado do Contencioso-Administrativo de Pontevedra. Se optasen por interpoñer o recurso de reposición potestativo non poderán interpoñer recurso contencioso-administrativo ata que aquel sexa resolto expresamente ou se produza a súa desestimación por silencio. Todo elo sen prexuízo de que poda interpoñer calquera outro recurso que estime máis conveniente ao seu dereito.